Foto: islam-today.ru Bu yilgi Haj mavsumi davomida 8 nafar bola dunyoga keldi, deb yozadi «Islam i Semya». Ulardan 5 nafari Makka shahri tug‘ruqxonalarida, 2 nafari Arafot vodiysida, yana 1 nafari Mino vodiysida tug‘ildi. Liviyalik muslima Suad Muhammad Barbush Arafot vodiysida tug‘ilgan o‘g‘liga Arafot deb ism qo‘ygan. Gvineyadan kelgan Maymuna Ali eri bilan Jabalur-Rohma tog‘iga ko‘tarilganida ko‘zi yorigan. Ular farzandiga saudiyalik toj vorisi sharafiga Muhammad Salmon deb ism qo‘yishdi. Hindistonlik oila esa o‘z qiziga Madina deb ism qo‘yishdi. Foto: islam-today.ru Arab News xabariga ko‘ra, bu yil 2,5 millionga yaqin musulmonlar Haj amalini ado qilishgan. 8 nafar bolaning tug‘ilishi esa rekord ko‘rsatkichdir.